Ritratt: Miguela Xuereb .td_uid_2_6058dea84dd48_rand.td-a-rec-img{text-align:left}.td_uid_2_6058dea84dd48_rand.td-a-rec-img img{margin:0 auto 0 0} Il-Kap tal-Kunsill Nazzjonali tal-Ktieb Mark Camilleri qal li niżbaljaw jekk ngħidu li l-istituzzjonijiet qed jaħdmu wara li ġara lbieraħ, meta Keith Schembri, iċ-Chief of Staff tal-eks Prim Ministru Joseph Muscat, tressaq il-Qorti u nżamm arrestat flimkien ma' disa' persuni oħra. Camilleri qal li l-pajjiż għadu mmexxi minn partiti politiċi tal-ġungla b'nies slavaġ u pulċinelli. Camilleri kiteb fuq Facebook dalgħodu li dan huwa mument storiku peress li din kienet l-ewwel darba fl-istorja ta' Malta li persuna ta' profil politiku għoli marret il-ħabs. Minkejja li dan jirrifletti l-kambjamenti kbar li għaddejja minnhom Malta, l-akbar żball tal-Gvern u tal-Partit Laburista, skont Camilleri, hu li jgħid li l-istituzzjonijiet qed jaħdmu. Il-Prim Ministru Robert Abela dalgħodu fil-fatt qal li l-avvenimenti tal-bieraħ juru li l-istituzzjonijiet qegħdin jaħdmu. Madankollu, skont Camilleri, li huwa persuna kontroversjali fi ħdan il-Partit Laburista billi sikwit isemma' leħnu fuq kwistjonijiet li ma jaqbilx magħhom, l-istituzzjonijiet mhux qed jaħdmu għax "qed jillapazzaw f'reġim legali li perfettament jiġi deskritt bħala 'Jungle Rules.' " Camilleri spjega li din hija kultura u sistema sħiħa, u li l-fatt li l-Kummissarju tal-Pulizija waħdu qed jagħmel xogħlu mhuwiex biżżejjed biex ibiddel lill-pajjiż. L-avvenimenti tal-bieraħ It-terremot tal-bieraħ: l-arrestati, l-akkużi, l-investigazzjoni Il-Kap tal-Kunsill tal-Ktieb sostna li l-pajjiż għadu mmexxi minn partiti politiċi b'nies slavaġ u pulċinelli kbar. Huwa semma lill-preżentatur Laburist Karl Stagno Navarra li sal-bieraħ stess baqa' jiskuża ruħu "għall-mafja wara li ilu snin juża l-pjattaforma tal-Partit Laburista (ONE) biex jagħmel dan." Ċanfar lil Jason Micallef talli "ittollera dan il-ħmieġ" fuq il-ONE. Semma wkoll lid-Deputat Laburista Ian Castaldi Paris, li qabel kien Laburist, li skont Camilleri daħal mal-Partit Laburista għax l-eks PM Lawrence Gonzi ma tahx li ried. Qal li dan dil-ġimgħa baqa' jfaħħar lil Keith Schembri. Semma anke lil Robert Musumeci li sejjaħlu "korrott mill-kbar." Huwa qal li hu wkoll membru tal-Partit Laburista u jħobb lill-Partit iżjed minn dawn kollha. Appellalhom biex jirriżenjaw "għax nies bħalkom ġibtu l-Partit żibel." Żied jgħid li Daphne Caruana Galizia kellha raġun, u li għalxejn ippruvaw ikeċċuh, għax ħa jibqa' "xewka kbira fejn hemm bżonn." Din hija l-ewwel darba fl-istorja ta' pajjiżna li persuna ta' profil politiku għoli marret il-ħabs. Dan huwa mument… Posted by Mark Camilleri on Sunday, March 21, 2021 Mark Camilleri fuq Joseph Muscat Minn PM ta' Malta għal patrun tal-mafja – Mark Camilleri "Keith Schembri operatur ta' sistema sħiħa li la bdiet u lanqas spiċċat miegħu" – Andre Callus Andre Callus, l-attivist mill-Moviment Graffitti qal li hu tajjeb li Keith Schembri raqad il-ħabs, iżda ma nistgħux ninsew li Schembri kien "l-operatur ewlieni" ta' sistema sħiħa li la bdiet u lanqas spiċċat miegħu. Skont Callus, Schembri kien dak li pperfezzjonaha billi ħejja pjan sabiex l-Istat u d-demokrazija jinħatfu mill-kapitalisti. U hekk, minn Kastilja, intisġet xibka magħmula minn negozjanti, operaturi finanzjarji, kriminali, funzjonarji tal-Istati u politiċi. Callus tenna kliem Mark Camilleri li mhux lakemm ngħidu li l-istituzzjonijiet qed jaħdmu, għax hu jgħid li l-problema tmur lil hinn minn dan. Miguela Xuereb "Il-fatt li l-istituzzjonijiet ma ħadmux kienet biss waħda mill-ħafna konsegwenzi ta' politika u ekonomija mmexxija mill-ftit, minn wara l-kwinti. L-ewwel ħaġa li rridu nsalvaw hija d-demokrazija; u b'demokrazija mhux qed nifhem elezzjoni kull ħames snin. Minkejja l-elezzjonijiet u l-fervur partiġġjan fost il-poplu, għad għandna politika servili għall-interessi ta' xibka ta' negozjanti kbar – Tumas Group, Zammit Tabona, Joseph Portelli, Bonnici Brothers, Gasan, Silvio Debono, fost ħafna oħrajn – minflok l-interessi tal-poplu." Callus insista li sistema demokratika ta' vera tkun waħda fejn ħadd ma jitħalla jikkapparra l-politika u l-Istat bil-flus u bin-networks li għandu. Temm jgħid li jistgħu jinbnew sisien demokratiċi jekk ikun hawn politika Soċjalista ta' vera li tissielet għad-distribuzzjoni ġusta tal-ġid u trażżan ir-regħba ta' dawk li jridu jaħtfu kemm jifilħu. Keith Schembri raqad il-ħabs. Tajjeb ferm. Iżda ma rridux ninsew li Keith Schembri kien l-operatur ewlieni ta' sistema… Posted by Andre Callus on Sunday, March 21, 2021 Il-fehma ta' attivist ieħor Filmat: Klassi politika servili għan-negozjant – Wayne Flask "Tinsewx li fil-qalba ta' dan kollu hemm mara li ħajjitha ntemmet ħesrem" – Oħt Daphne Waħda minn ħut Daphne Caruana Galizia, Mandy Mallia, ilbieraħ xerrdet ritratt ta' oħtha, u appellat lin-nies biex ma jinsewx li kien bil-ħidma tal-ġurnalista li dawn il-persuni tressqu quddiem il-ġustizzja llum. Hija qalet li fil-qalba ta' dan kollu kien hemm mara li ħajjitha ntemmet ħesrem hi u tipprova tiftaħ għajnejn dawk ta' madwarha. Uru wiċċha. Għidu isimha," appellat Mandy Mallia. Never forget that at the heart of all this, of all your feeling gripped by ongoing news about investigations, charges… Posted by Mandy Mallia on Saturday, March 20, 2021 Il-PM għadu ma skużax ruħu talli qal li jien u ħuti qed intellfu l-investigazzjoni – Paul Caruana Galizia Paul Caruana Galizia, wieħed mit-tfal ta' Daphne Caruana Galizia, qal li l-Prim Ministru Robert Abela għadu ma talabx skuża lilu u lil ħutu. Kiteb fuq Twitter li filwaqt li l-Prim Ministru Robert Abela dalgħodu qal li m'għandux għaliex jiskuża ruħu għall-Gvern u għal Keith Schembri billi Keith Schembri qatt ma kien parti mill-Partit Laburista tiegħu, il-PM għadu ma skużax ruħu mal-aħwa Caruana Galizia talli akkużahom li huma jridu jtellfu mill-investigazzjoni fuq il-qtil ta' ommhom. Alluda għas-sodisfazzjon tagħha li fl-aħħar dawn il-persuni tressqu l-Qorti u kiteb "high-fives in the sky." "This is the scandal of the century – a tangled web of corruption, sleaze and white-collar crime." – Daphne Caruana Galizia, 11 March 2016*high-fives the sky* Posted by Matthew Caruana Galizia on Saturday, March 20, 2021 Huwa wera apprezzament għan-nisa li wasslu għal dan l-arrest: Alexandra Mamo li tmexxi t-Taqsima tar-Reati Ekonomiċi fil-Korp tal-Pulizija, Dr Elaine Mercieca Rizzo mill-Uffiċċju tal-Avukat Ġenerali, u l-Maġistrati Josette Demicoli u Charmaine Galea. Sejjaħ il-persuni li tressqu l-Qorti lbieraħ il-Konvoj ta' Santa Marija tal-lum il-ġurnata, konvoj ta' nies akkużati li kielu l-pajjiż minn ġewwa. The Santa Marija Convoy of our generation was this: a convoy of people charged with eating our country from the inside,… Posted by Matthew Caruana Galizia on Saturday, March 20, 2021 Mark Anthony Sammut iċanfar lill-PM talli ma skużax ruħu Mark Anthony Sammut mill-Partit Nazzjonalista wera d-diżappunt tiegħu fil-Prim Ministru talli ma skużax ruħu talli kien parti integrali mill-Gvern ta' Joseph Muscat li pproteġa u saħħaħ lil Keith Schembri "u n-network kriminali tiegħu," talli sejjaħ lil Simon Busuttil giddieb u talli qal li l-kaxxi ta' Busuttil kienu vojta. Ċanfru talli ma skużax ruħu talli hu Mexxej ta' partit "li jidher aktar qisu organizzazzjoni kriminali milli moviment politiku." Sammut ikkundanna l-mod kif il-PM ma kkommettiex ruħu li jnaddaf il-Partit billi jibda mill-Ministru li hemm fil-Kabinett li Vince Muscat il-Koħħu qed isemmi b'rabta ma' xi ħaġa kbira li ġrat 10 snin ilu. Huwa kkundanna l-mod kif dan l-uniku każ ta' korruzzjoni u ħasil tal-flus li wasal quddiem il-Qorti kien dak li wettqet l-investigazzjoni dwaru Daphne Caruana Galizia, li ġiet deskritta bħala "ħadra," u li l-inkjesta dwarha bdiet permezz tar-rikors li ressaq Simon Busuttil li kien ġie deskritt bħala giddieb. Huwa qal li l-akkużi kriminali kontra l-iżjed raġel ta' poter fil-Gvern Laburista huma punt importanti fil-ġlieda għall-ġustizzja, hija akkuża kkundannata għall-istabbiliment Laburista kollu. Fl-aħħar mill-aħħar, qal Busuttil, dan kien konferma li Daphne Caruana Galizia kellha raġun. "Daphne, din għalik. Qed nispiċċaw dak li bdejt int," qalilha Simon Busuttil. Today's criminal charges against the most powerful man in the Labour Government is a historic turning point in our fight… Posted by Simon Busuttil on Saturday, March 20, 2021 Minuta b'minuta mill-qorti Keith Schembri u sħabu se jinżammu arrestati Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6058dea84dfee_rand.td-a-rec-img{text-align:left}.td_uid_3_6058dea84dfee_rand.td-a-rec-img img{margin:0 auto 0 0}